La població escolar de Llíria torna a disfrutar de la campanya “Anem al teatre”
11 de abril de 2022

L'alumnat dels centres educatius de Llíria podrà disfrutar d'una nova edició de la campanya “Anem al teatre” que s'ha iniciat hui i es desenvoluparà fins al pròxim 6 de maig. Més de 2.900 estudiants de Primària, ESO i 1r de Batxillerat, assistiran a les 13 funcions programades.

La representació de “Ludwig i el duro perdut” de La Máquina Teatro ha donat començament a la programació d'este 2022. Per l'escenari del teatre de la Llar de les Persones Majors també passaran la companyies Gonzalo de Santamaría amb “The power of the 80’s”, Esclafit amb “Shoes”, CRIT amb “La ciudad de la escarcha”, i Tramant Teatre amb les obres “Jo no soc cigronet” i “Les cartes del Quixot”.

Després de dos anys sense celebrar-se esta activitat per la pandèmia, torna a Llíria “Anem al teatre”, una campanya que promou la Regidoria de Cultura junt amb altres municipis valencians per a acostar les arts escèniques al públic infantil i juvenil del municipi.